Sanna Sarromaa

Sanna Sarromaa (født 1979) er en finsk journalist, historielektor, sosiolog og forfatter. Hun er bosatt i Norge og er kjent for sin deltagelse i den offentlige debatten om det norske samfunnet gjennom kronikker og bøker.

 Liv og virke 
Sarromaa kom til Norge som utvekslingsstudent like etter årtusenskiftet og flyttet til Lillehammer i 2002. Hun tok doktorgrad i sosiologi i temaet kjønnsforskning ved Karlstads universitet i 2011.Sanna Sarromaa Det Nye og den unge norske kvinnen : diskurser, representasjoner og resepsjoner om ung kvinnelighet 1957-77 og i 2009 Avhandling (doktorsavhandling) - Karlstads universitet, 2011  ISBN 9789170633492 Hun var ansatt ved Høgskolen i Lillehammer som høgskolelektor (2004–2006), stipendiat (2006–2010) og postdoktor (2012–2014). Fra 2018 til 2024 arbeidet hun som lektor ved videregående skole og i ungdomsskolen.

Hun har vært lokalpolitiker for Høyre og siden Venstre i Oppland.Venstres 2. kandidat ved fylkestingvalget i Oppland 2011, Sanna Sarromaa Hun har særlig gjort seg bemerket for å ha skrevet mange kronikker i Gudbrandsdølen Dagningen og i VG hvor hun har kritisert det hun oppfatter som latskap i arbeidslivet og norsk middelmådighetskultur, lavt læringspress i skolen, klagekultur og mistillit til fagfolks vurderinger, samt manglende evne til rettskriving og norsk språkpolitikk. I 2016 utgav hun Norske tabuer, en sarkastisk-humoristisk og delvis selvbiografisk bok om samme temaer som hennes tidligere aviskronikker. Sarromaa var tema for en artikkel av Tegnehanne i Aftenposten i 2019.Kanskje jeg går rett i krenkefella

I 2019 utgav hun Skilsmisseboken, som var basert på egen skilsmisseopplevelse, intervjuer med 40 skilte kvinner og menn, samt intervjuer om temaet med jurister, terapeuter og psykologer.

I 2024 begynte hun som journalist i Minerva.

 Forfatterskap 
 Norske tabuer: Om likhetens tyranni, språk som religion og hellige mødre. Spartacus 2016 ISBN 9788243009998
 Skilsmisseboken: En overlevelsesguide. Res Publica 2019 ISBN 9788282260930
 Hvorfor gikk jeg ikke? Om kjærlighet og psykisk vold. Res Publica 2023.

 Referanser 

 Eksterne lenker 



Kategori:Sosiologer
Kategori:Finske forfattere
Kategori:Venstre-politikere i Oppland